SABINA โชว์กำไร Q2 โต 53% สู่ 96 ลบ. พ่วงปันผล0.50บ./หุ้น XD 20 ส.ค.61 ดันราคา”ออลไทม์ไฮ”
SABINA โชว์กำไร Q2 โต 53% สู่ 96 ลบ. พ่วงปันผล0.50บ./หุ้น XD 20 ส.ค.61 ดันราคา"ออลไทม์ไฮ" โดยปิดตลาดภาคเช้า อยู่ที่ 34.25 บาท บวก 3 บาท หรือ 9.60% สูงสุดที่ 35 บาท ต่ำสุดที่ 32.50 บาท ด้วยมูลค่าซื้อขาย 4.14 ล้านบาท
8 ส.ค. 2561

บริษัท ซาบีน่า จำกัด (มหาชน) หรือ SABINA รายงานผลการดำเนินงานประจำไตรมาส 2/61 (รวมบริษัทย่อย) สิ้นสุดวันที่ 30 เม.ย.61 ดังนี้

ทั้งนี้ ผลการดำเนินงานในไตรมาสดังกล่าว มีผลกำไรเพิ่มขึ้น เนื่องจาก งวดไตรมาส 2/61 บริษัทฯ มีรายได้จากการขายและบริการเท่ากับ 783.07 ล้านบาท เพิ่มขึ้นจากงวดเดียวกันของปี 2560 เท่ากับ 101.69 ล้านบาท คิดเป็นอัตราเพิ่มขึ้น 14.92% รายได้จากการขายสินค้าภายใต้เครื่องหมายการค้าของบริษัทย่อยเท่ากับ 724.61 ล้านบาท เพิ่มขึ้นจากงวดเดียวกันของปี 2560 เท่ากับ 95.33 ล้านบาท คิดเป็นอัตราเพิ่มขึ้น 15.15% สําหรับรายได้จากการขายสินค้า OEM เท่ากับ 58.46 ล้านบาท เพิ่มขึ้นจากงวดเดียวกันของปี 2560 เท่ากับ 7.50 ล้านบาท คิดเป็นอัตราเพิ่มขึ้น 14.72%
อีกทั้ง งวดไตรมาส 2/61 บริษัทฯมีกําไรสุทธิ 96.46 ล้านบาท เพิ่มขึ้นจากงวดเดียวกันของปี 2560 เป็นจํานวน 33.28 ล้านบาท คิดเป็นอัตราเพิ่มขึ้น 52.67% ทําใหhบริษัทฯ มีอัตรากําไรสุทธิเท่ากับ 12.28%
พร้อมกันนี้ บริษัทยังประกาศจ่ายปันผลระหว่างกาล ปี 2561 อัตราจ่ายเป็นเงินสด (บาทต่อหุ้น) 0.50 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 20 ส.ค.2561 ทั้งนี้ กำหนดจ่ายเงินปันผลในวันที่ 3 ก.ย.2561

ขณะที่ราคาหุ้น SABINA ปิดตลาดภาคเช้า อยู่ที่ 34.25 บาท บวก 3 บาท หรือ 9.60% สูงสุดที่ 35 บาท ต่ำสุดที่ 32.50 บาท ด้วยมูลค่าซื้อขาย 4.14 ล้านบาท
ทั้งนี้ ราคาหุ้นปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 15 พ.ค.2551